Na temelju članka 36. Zakona o koncesijama ("Narodne novine" broj 69/17), članka 12. Zakona o komunalnom gospodarstvu ("Narodne novine" broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), članka 10. stavak 4. Odluke o obavljanju komunalnih djelatnosti na području Općine Vladislavci („Službeni glasnik“ br. 3/15) i članka 30. Statuta Općine Vladislavci („Službeni glasnik“ Općine Vladislavci br. 3/13 i 3/17) Općinsko vijeće Općine Vladislavci na svojoj 6. sjednici, održanoj dana 29. siječnja 2018. godine, donosi

**O D L U K U**

**o davanju koncesije za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci**

**I.**

Koncesija za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci daje se trgovačkom društvu **EKO-FLOR PLUS d.o.o. OROSLAVLJE, Mokrice 180c, Oroslavlje, O.I.B. 50730247993.**

**II.**

Naknada za koncesiju iz točke I. ove Odluke utvrđuje se u visini od 12.000,00 kuna godišnje, a ukupni iznos cijena usluga prema krajnjem korisniku utvrđuje se u iznosu od 390,50 kuna s uračunatim PDV-om.

**III.**

Koncesija se daje na vrijeme od 5 (pet) godina.

**IV.**

Sastavni dio ove Odluke čini Zapisnik o pregledu i ocjeni ponuda u postupku davanja koncesije za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci KLASA: 363-01/17-02/02, URBROJ: 2158/07-03-17-10 od 19. prosinca 2017. godine, koji nije predmet objave u „Službenom glasniku“ Općine Vladislavci.

**V.**

Ova Odluka objavit će se u "Službenom glasniku" Općine Vladislavci i na standardnom obrascu Obavijesti o dodjeli koncesije u Elektroničkom oglasniku javne nabave Republike

Hrvatske.

**O b r a z l o ž e n j e**

Općina Vladislavci provela je postupak davanja koncesije za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci. Zaključkom Općinskog načelnika Općine Vladislavci, KLASA: 363-01/17-01/2: UR.BROJ: 2158/07-03-17-04 od 30. listopada 2017. godine pokrenut je postupak davanja koncesije za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci.

Slijedom navedenog, u Elektroničkom oglasniku javne nabave pod brojem 2017/S 01K-23673

dana 15. studenoga 2017. godine objavljena je Obavijest o namjeri davanja koncesije za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci.

U otvorenom roku za dostavu ponuda, koji je istekao 18. prosinca 2017. godine u 12,00 sati, pristigla je jedna ponuda i to ponuditelja **EKO-FLOR PLUS d.o.o. OROSLAVLJE, Mokrice 180c, Oroslavlje, O.I.B. 50730247993.**

Analiza i pregled ponude prikazani su u Zapisniku o pregledu i ocjeni ponuda u postupku davanja koncesije za obavljanje poslova prikupljanja, odvoza i zbrinjavanja miješanog komunalnog otpada sa područja Općine Vladislavci, KLASA: 363-01/17-02/02, UR.BROJ: 2158/07-03-17-10 od 19. prosinca 2017. godine, koji čini sastavni dio ove Odluke.

Budući da je ponuditelj **EKO-FLOR PLUS d.o.o. OROSLAVLJE, Mokrice 180c, Oroslavlje, O.I.B. 50730247993,** jedini ponuditelj i da ispunjava sve uvjete propisane dokumentacijom za nadmetanje sukladno kriterijima za odabir najpovoljnijeg ponuditelja, odlučeno je kao u točci I. ove Odluke.

**UPUTA O PRAVNOM LIJEKU:**

Žalba na ovu Odluku se izjavljuje Državnoj komisiji za kontrolu postupaka javne nabave u pisanom obliku i dostavlja neposredno na adresu Koturaška cesta 43/IV, 10000Zagreb, putem ovlaštenog davatelja poštanskih usluga.

Istodobno s dostavljanjem žalbe Državnoj komisiji za kontrolu postupaka javne nabave, žalitelj je sukladno odredbi članka 405. stavka 3. Zakona o javnoj nabavi obavezan primjerak žalbe dostaviti davatelju koncesije u roku za žalbu, na dokaziv način (s pozivom na evidencijski broj iz Dokumentacije o nabavi na adresu naznačenu za dostavu ponuda u toj Dokumentaciji).

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno davatelju koncesije.

Žalba se izjavljuje u roku od 10 (deset) dana i to od dana primitka odluke o davanju koncesije, u odnosu na postupak pregleda, ocjene i odabira ponuda.

KLASA: UP/I 363-02/18-17/01

UR.BROJ: 2158/07-01-18-01

Vladislavci, 29. siječnja 2018.

Predsjednik

Općinskog vijeća

Krunoslav Morović, v.r.